વડગામ તાલુકામાં આવેલ નાનું એવુ ગામ ટીંબાચૂડી.આ ગામની વિશેષતા એ છે કે આ ગામ માંથી અંદાજીત ૪૦ થી ૫૦ યુવાનો સરક્ષણ ક્ષેત્રે પોતાની કારકિર્દી બનાવી ચૂક્યા છે.આજે આપણે મુલાકાત વડગામ તાલુકાના આ જ ગામના આવા જ એક વ્યક્તીની કરવાની છે કે જેણે પોતાની કાબેલિયતથી C.R.P.F માં constable ની કારકિર્દી થી શરૂઆત કરીને SPG (Special Protection Group)કમાન્ડો (Black Commando) ના પદ સુધી પહોંચી આપણા દેશના વડાપ્રધાનોથી લઈને VVIP વ્યક્તીઓની સુરક્ષાની જવાબદારી વફાદારી પૂર્વક બજાવી છે તેમજ કઠીન પરિસ્થિતિઓમાં ઉગ્રવાદીઓ સામે જંગનો અનુભવ પણ મેળવી ચૂક્યા છે એવા ભાઈ શ્રી અભુભાઈ ભવાનભાઈ ભૂતડીયાએ અન્યોને પ્રેરણારૂપ પ્રગતિના સોપાનો સર કરી વડગામ તાલુકાને ગૌરવ બક્ષ્યુ છે.